CELEX: 22018D1190
Language: sk
Date: 2016-12-02 00:00:00
Title: Rozhodnutie Spoločného výboru EHP č. 254/2016 z 2. decembra 2016, ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd [2018/1190]

23.8.2018   
               
               
                  SK
               
               
                  Úradný vestník Európskej únie
               
               
                  L 215/52
               
            
         ROZHODNUTIE SPOLOČNÉHO VÝBORU EHP
         č. 254/2016
         z 2. decembra 2016,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd [2018/1190]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:
         
                     (1)
                  
                  
                     Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady (EÚ) 2016/344 z 9. marca 2016 o zriadení európskej platformy na posilnenie spolupráce pri riešení problému nedeklarovanej práce (1).
                  
               
                     (2)
                  
                  
                     Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu,
                  
               PRIJAL TOTO ROZHODNUTIE:
         
            Článok 1
            Text článku 15 ods. 9 protokolu 31 k Dohode o EHP sa nahrádza takto:
            „Štáty EZVO sa zúčastňujú na spolupráci uvedenej v týchto aktoch EÚ:
            
                        —
                     
                     
                        
                           32014 D 0573: rozhodnutie Európskeho parlamentu a Rady č. 573/2014/EÚ z 15. mája 2014 o posilnenej spolupráci medzi verejnými službami zamestnanosti (VSZ) (Ú. v. EÚ L 159, 28.5.2014, s. 32).
                        Štáty EZVO sú plnoprávnymi členmi rady siete, nemajú však hlasovacie právo.
                     
                  
                        —
                     
                     
                        
                           32016 D 0344: rozhodnutie Európskeho parlamentu a Rady 2016/344/EÚ z 9. marca 2016 o zriadení európskej platformy na posilnenie spolupráce pri riešení problému nedeklarovanej práce (Ú. v. EÚ L 65, 11.3.2016, s. 12).“
                     
                  
         
            Článok 2
            Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*1).
         
         
            Článok 3
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 2. decembra 2016
            
               
                  Za Spoločný výbor EHP
               
               
                  predsedníčka
               
               Bergdís ELLERTSDÓTTIR
            
         
         
            (1)  Ú. v. EÚ L 65, 11.3.2016, s. 12.
         
            (*1)  Ústavné požiadavky neboli oznámené.